Deltagere: Trine Jørgensen, Steen Nielsen, Dorthe Knudsen, Niels Paakjær Bech-Larsen og Claus Stenum Jensen (referent)

Afbud:

1. **Gennemgang af økonomi og saldobalance for foråret 2020**Økonomien kører efter budgettet. Små udgifter til vedligehold i denne Corona-tid 😊
2. **Vedligeholdelse – ”Alt mulig mand og booking af håndværkere**Det kunne være rart, hvis andelsboligforeningen kunne tilknytte en ”handyman”, som kan tilkaldes ved mindre reparationer eller hvis der er tvivl om, der skal tilkaldes en håndværker.  
   Trine spørger internt i foreningen, om nogen kunne være interesseret i denne post.
3. **Generalforsamling.**Der afholdes ordinær generalforsamling onsdag den 1. juli i Haveforeningens hus kl. 19.00.   
   Der er sendt indbydelser ud fra Lou  
   Claus kan ikke komme pga. ferie. Ny referent skal findes.  
   Andelsværdien i den tilsendte årsrapport 2019 er ansat højere end den værdi, som blev ansat efter generalforsamlingen i 2018 (458.000) – hvorfor? Dorthe kontakter Lou for at finde en forklaring.
4. **El-hus på fællesareal**  
   Vi har fået besked om, at det nye El-hus vil fylde ca. 5 m2 i en højde af ca. 1,4 meter. Det skal opføres på fællesarealet mellem Fuglsangsvej og nr. 2.  
   Det anlæg, som står på stedet allerede, er efterhånden forældet og dermed underdimensioneret, så det er en moderniseret udgave, som skal sættes op i stedet. Joel fra N1 (NET) vil være på stedet onsdag den 17. juni, Steen, Niels og Trine vil mødes med ham, så vi kan få mulighed for at argumentere for bedste placering i forhold til f.eks. græsslåning og forskønnelseseffekt.
5. **Næste bestyrelsesmøde**  
   Bliver tirsdag den 8. september kl. 19.30 hos Trine  
   Suppleanter inviteres med til mødet
6. **Eventuelt  
   Arbejdsdag på lørdag den 20. juni kl. 09.30 indtil vi er færdige.**Der skal klippes hæk mod kolonihaverne, tages ukrudt op på flisearealet, sættes sparkeplader på nogle døre, fugning af flagstang, maling af skur med mere.  
   **Blomster i fællesareal.**   
   Der er allerede skitseret en plan, som vil blive eksekveret på næste arbejdsdag i september. Der skal klargøres ”felter”, hvor blomsterløg skal plantes, så det kan blive flot i foråret 2021. Arbejdsdagen bliver lørdag den 26. september kl. 13.00 – vi har et ønske om grill bagefter – hvis vejret tillader det  
   Underpunkt på generalforsamling

**Liste over de håndværkere, som skal tilkaldes hvis der er skader:**En sådan liste skal udfærdiges  
Gas og vandmester Thomas Rønnov, Demming (murer) – gav tilbud på murer arbejdet i forbindelse med udskiftning af porte.